CELEX: 62015CN0275
Language: ro
Date: 2015-06-08 00:00:00
Title: Cauza C-275/15: Cerere de decizie preliminară introdusă de Court of Appeal (England & Wales) (Civil Division) (Regatul Unit) la 8 iunie 2015 – ITV Broadcasting Limited, ITV2 Limited, ITV Digital Channels Limited, Channel Four Television Corp., 4 Ventures Limited, Channel 5 Broadcasting Limited, ITV Studios Limited/TVCatchup Limited, Media Resources Limited, TVCatchup (UK) Limited

24.8.2015   
            
            
               RO
            
            
               Jurnalul Oficial al Uniunii Europene
            
            
               C 279/21
            
         Cerere de decizie preliminară introdusă de Court of Appeal (England & Wales) (Civil Division) (Regatul Unit) la 8 iunie 2015 – ITV Broadcasting Limited, ITV2 Limited, ITV Digital Channels Limited, Channel Four Television Corp., 4 Ventures Limited, Channel 5 Broadcasting Limited, ITV Studios Limited/TVCatchup Limited, Media Resources Limited, TVCatchup (UK) Limited
   (Cauza C-275/15)
   (2015/C 279/26)
   Limba de procedură: engleza
   
      Instanța de trimitere
   
   Court of Appeal (England & Wales) (Civil Division)
   
      Părțile din procedura principală
   
   
      Reclamante: ITV Broadcasting Limited, ITV2 Limited, ITV Digital Channels Limited, Channel Four Television Corp., 4 Ventures Limited, Channel 5 Broadcasting Limited, ITV Studios Limited
   
      Pârâte: TVCatchup Limited, Media Resources Limited, TVCatchup (UK) Limited
   
      Intervenienți: The Secretary of State for Business, Innovation and Skills, Virgin Media Limited
   
      Întrebările preliminare
   
   Cu privire la interpretarea articolului 9 din Directiva 2001/29/CE a Parlamentului European şi a Consiliului din 22 mai 2001 privind armonizarea anumitor aspecte ale dreptului de autor și drepturilor conexe în societatea informațională (1) (denumită în continuare „directiva”), în special a propoziţiei „Prezenta directivă nu aduce atingere dispozițiilor privind în special [...] accesul serviciilor de radiodifuziune sau televiziune la transmisia prin cablu”:
   
               1)
            
            
               Propoziţia citată permite aplicarea în continuare a unei dispoziţii din dreptul naţional al cărei domeniu de aplicare este stabilit în funcţie de noţiunea „cablu” astfel cum este definită de dreptul naţional sau domeniul de aplicare al acestui fragment al articolului 9 este determinat de sensul noţiunii „cablu” care este definit de dreptul Uniunii?
            
         
               2)
            
            
               Dacă noţiunea „cablu” de la articolul 9 este definită de dreptul Uniunii, care este sensul acesteia? În special:
               
                           (a)
                        
                        
                           Are un sens specific tehnologic, limitat la reţelele de cablu tradiţionale operate de furnizorii de servicii de cablu convenţionale?
                        
                     
                           (b)
                        
                        
                           Αlternativ, are un sens neutru din punct de vedere tehnologic care include servicii similare din punct de vedere funcţional transmise prin internet?
                        
                     
                           (c)
                        
                        
                           În oricare dintre cazuri, include transmiterea de energie de microunde între puncte terestre fixe?
                        
                     
         
               3)
            
            
               Propoziţia citată se aplică (1) prestărilor care necesită reţele de cablu pentru retransmisia anumitor emisiuni sau (2) prestărilor care permit retransmisia prin cablu a emisiunilor (a) atunci când retransmisiile sunt simultane şi limitate la zone în care emisiunile au fost destinate să fie recepționate şi/sau (b) când retransmisiile sunt ale unor emisiuni de pe canale care sunt supuse anumitor obligaţii de serviciu public?
            
         
               4)
            
            
               Dacă domeniul de aplicare al noţiunii „cablu” din cadrul articolului 9 este definit de dreptul naţional, dispoziţia din dreptul naţional se aplică sub rezerva principiilor din dreptul Uniunii al proporţionalităţii şi al echilibrului just între drepturile titularilor drepturilor de autor, ale proprietarilor de cablu şi interesul public?
            
         
               5)
            
            
               Articolul 9 se limitează la dispoziţiile din dreptul naţional aflate în vigoare la data când directiva a fost adoptată, la data când aceasta a intrat în vigoare sau la ultima sa dată de transpunere sau se aplică şi dispoziţiilor ulterioare din dreptul naţional care privesc accesul serviciilor de radiodifuziune sau televiziune la transmisia prin cablu?
            
         
      (1)  JO L 167, p. 10, Ediție specială, 17/vol. 1, p. 230.